
TAKTINIŲ IR LOGISTINIŲ TRANSPORTO PRIEMONIŲ VALSTYBINIO REGISTRACIJOS NUMERIO ŽENKLŲ
TECHNINĖ SPECIFIKACIJA

BVPŽ kodas – 44316400-2

1. BENDRIEJI REIKALAVIMAI

1.1. Taktinių ir logistinių transporto priemonių valstybinio registracijos numerio ženklai (toliau – numerio ženklai) skirti ženklinti taktinės ir logistinės paskirties transporto priemones dalyvaujančias viešajame eisme.
1.2. Numerio ženklai turi atitikti šioje techninėje specifikacijoje pateiktus reikalavimus.
1.3. Numerio ženklų gamintojo ir (arba) tiekėjo numerio ženklų kokybės garantijos terminas – ne mažiau kaip 24 mėnesiai aktyvios eksploatacijos sąlygomis, terminas skaičiuojamas nuo numerio ženklo išdavimo dienos. Garantinių numerio ženklų pakeitimas naujais – ne ilgiau kaip 5 darbo dienos.
1.4. Numerio ženklų gamintojo ir (arba) tiekėjo numerio ženklų gamybos terminas nuo užsakymo dienos – ne ilgiau kaip 5 darbo dienos.
1.5. Numerio ženklų gamintojas ir (arba) jų tiekėjas turi užtikrinti numerio ženklų kokybę – pateikti tai patvirtinančius dokumentus, t. y. gamybos proceso kokybės valdymo standarto sertifikatą arba ES šalių kompetentingų institucijų išduotus tikslinius dokumentus, patvirtinančius gamintojo kokybės valdymo sistemos atitiktį pripažintiems kokybės vadybos sistemos tarptautiniams standartams bei akredituotos laboratorijos / tyrimo instituto pateiktas išvadas dėl numerio ženklų atitikimo kokybės reikalavimams.
1.6. Numerio ženklų gamintojas ir (arba) jų tiekėjas turi patvirtinti dokumentu, kad veikloje naudoja elektros energiją iš atsinaujinančiųjų energijos išteklių arba turi taikyti aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais pardavėjo pateiktais lygiaverčiais įrodymais. Numerio ženklai turi atitikti Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, bent vieną iš 4.4.4 p. numatytų aplinkosauginių principų viename, keliuose ar visuose produkto gyvavimo ciklo etapuose.

2. TECHNINIAI REIKALAVIMAI

2.1. Numerio ženklų techniniai reikalavimai (numerio ženklų tipai, formatai, matmenys, naudojamos medžiagos, dizainas, simbolių dydis ir išdėstymas) patvirtinti Lietuvos Respublikos krašto apsaugos ministro 2020 m. birželio 1 d. įsakymu Nr. V-435 „Dėl krašto apsaugos ministro 2007 m. gruodžio 29 d. įsakymo Nr. V-1311 ,,Dėl Taktinės ir logistinės paskirties transporto priemonių ženklinimo tvarkos aprašo patvirtinimo“ pakeitimo“.
2.2. Taktinės ir logistinės paskirties transporto priemonių ženklinimo tvarkos apraše minima holograma patvirtinta Lietuvos Respublikos krašto apsaugos ministro 2007 m. lapkričio 22 d. įsakymu Nr. V-1161 „Dėl Lietuvos Respublikos taktinės ir logistinės paskirties transporto priemonių valstybinio numerio ženklų hologramos pavyzdžio ir aprašymo patvirtinimo“. 26 mm skersmens apsauga su Lietuvos kariuomenės ženklu, užrašu didžiosiomis raidėmis „LIETUVOS KARIUOMENĖ“ ir įrašu, atitinkančiu transporto priemonės valstybinį numerį, pavyzdžiui – LK001A.

Lietuvos kariuomenės ženklas ir užrašas „LIETUVOS KARIUOMENĖ“ – holografijos principu sukurtas optiškai besikeičiančių spalvų vaizdas, transporto priemonės valstybinis numeris (pvz., LK001A) – lazeriniu būdu atliktas juodos spalvos įrašas.
2.3. Numerio ženklų plokštelės turi atitikti tarptautinį standartą ISO 7591 „Kelių transporto priemonės. Motorinių transporto priemonių ir priekabų šviesogrąžiai registracijos numerių ženklai. Specifikacija“.
2.4. Numerio ženklų padengimo dažais ir (arba) laku sluoksnis turi būti atsparus temperatūros, vandens, degalų ir tepalų poveikiui, korozijai, lenkimui, smūgiams. Turi būti užtikrintas numerio ženklų ilgaamžiškumas.
2.5. Numerio ženklai turi būti nauji ir neeksploatuoti. Išdavimo metu numeriai turi būti supakuoti ar apsaugoti nuo šalutinių poveikių.

3. NUMERIO ŽENKLŲ FORMATAI IR PRELIMINARŪS KIEKIAI

	Eil. Nr.
	Pavadinimas
	Formatai
	Mato vnt.
	Preliminarus kiekis 
(iki 36 mėn.)

	1.
	Taktinių ir logistinių transporto priemonių valstybinio registracijos numerio ženklai
	I-I formato (2 vnt. kompl.)
	kompl.
	2000

	2.
	Taktinių ir logistinių transporto priemonių valstybinio registracijos numerio ženklai
	I-II formato (2 vnt. kompl.)
	kompl.
	200

	3.
	Taktinių ir logistinių transporto priemonių valstybinio registracijos numerio ženklai
	II-II formato (2 vnt. kompl.)
	kompl.
	600

	4.
	Taktinių ir logistinių transporto priemonių valstybinio registracijos numerio ženklai
	I formato (1 vnt.)
	vnt.
	1000

	5.
	Taktinių ir logistinių transporto priemonių valstybinio registracijos numerio ženklai
	II formato (1 vnt.)
	vnt.
	600

	6.
	Taktinių ir logistinių transporto priemonių valstybinio registracijos numerio ženklai
	III formato (1 vnt.)
	vnt.
	50

